laion/Wikipedia-Exotic huggingface dataset:
ბაჰამის კუნძულები 1996 წლის ზაფხულის ოლიმპიურ თამაშებზე

ბაჰამის კუნძულებმა ზაფხულის ოლიმპიურ თამაშებზე მეთერთმეტედ იასპარეზა 1996 წელს, აშშ-ის ქალაქ ატლანტაში. ამ თამაშებზე მათ მხოლოდ ერთი ვერცხლის მედალი მოიპოვეს. სპორტული ბმულები დაარქივებული 2011-07-14 საიტზე Wayback Machine. საერთაშორისო ოლიმპიური კომიტეტის შედეგების მონაცემთა ბაზა
ბაჰამის კუნძულები 2000 წლის ზაფხულის ოლიმპიურ თამაშებზე

ბაჰამის კუნძულებმა ზაფხულის ოლიმპიურ თამაშებზე მეთორმეტედ იასპარეზა 2000 წელს, ავსტრალიის ქალაქ სიდნეიში. ამ თამაშებზე მათ 2 ოქროს და 1 ბრინჯაოს მედალი მოიპოვეს. სპორტული ბმულები დაარქივებული 2011-07-14 საიტზე Wayback Machine. საერთაშორისო ოლიმპიური კომიტეტის შედეგების მონაცემთა ბაზა
ბაჰამის კუნძულები 2004 წლის ზაფხულის ოლიმპიურ თამაშებზე

ბაჰამის კუნძულებმა ზაფხულის ოლიმპიურ თამაშებზე მეცამეტედ იასპარეზა 2004 წელს, საბერძნეთის დედაქალაქ ათენში. ამ თამაშებზე მათ ერთი ოქროსა და ერთი ბრინჯაოს მედალი მოიპოვეს. სპორტული ბმულები დაარქივებული 2010-01-29 საიტზე Wayback Machine. საერთაშორისო ოლიმპიური კომიტეტის შედეგების მონაცემთა ბაზა ↑ „Debbie Ferguson-McKenzie was honored with one final tribute“. Bahamas Local. 18 August 2008. ციტირების თარიღი: 26 April 2014.
ბაჰამის კუნძულები 2008 წლის ზაფხულის ოლიმპიურ თამაშებზე

ბაჰამის კუნძულებმა ზაფხულის ოლიმპიურ თამაშებზე მეთოთხმეტედ იასპარეზა 2008 წელს, ჩინეთის დედაქალაქ პეკინში. ამ თამაშებზე მათ 1 ვერცხლისა და 1 ბრინჯაოს მედალი მოიპოვეს. სპორტული ბმულები დაარქივებული 2009-03-18 საიტზე Wayback Machine. საერთაშორისო ოლიმპიური კომიტეტის შედეგების მონაცემთა ბაზა
ებრაული ენა

ებრაული ენა (ებრ. עִבְרִית [Ivrit] — „ივრით“) — განეკუთვნება სემიტურ ენათა ქანაანურ ჯგუფს. ებრაული ენის უძველესი ძეგლებია: ბიბლია, ეპიგრაფიკული ძეგლები (გეზერის კალენდარი - ძვ. წ. X ს., შილოახის წარწერა - ძვ. წ. VII ს.), ოსტრაკა (სამარიიდან - ძვ. წ. VIII ს., ლახიშიდან - ძვ. წ. VI ს.), პალიმფსესტი იუდას უდაბნოდან (ძვ. წ. VIII - VII სს.), მონეტები, წარწერიანი საწონები. ძვ. წ. VI საუკუნემდე ებრაული ენა საერთო-სახალხო ენა იყო პალესტინაში, რის შემდეგაც დაიწყო მისი არამეიზაცია (პირველყოვლისა - ქალაქებში). ამ პერიოდში (ძვ. წ. XII-II სს.) ებრაული ენა ცნობილია როგორც ბიბლიის ებრაული ან ძველი ებრაული. ახ. წ. III საუკუნემდე ებრაული ენა ჯერ კიდევ იხმარებოდა სოფლის მოსახლეობაში; ქალაქად მას იყენებდნენ მხოლოდ სწავლულები - რაბინები, რომლებაც შექმნეს „აკადემიური“ ლიტერატურა: ბიბლიის კომენტარები და ბიბლიური კანონების დამატებანი („მიშნა“, „თოსეფთა“, „მიდრაშები“). უფრო გვიან - იერუსალიმისა და ბაბილონის „თალმუდები“ (IV-V სს.), ბიბლიის ტექსტების კითხვის წესებისა და ვოკალიზაციის ნიშნების კრებული „მასორა“ (VI-VII სს.). ამ ლიტერატურის ენა ცნობილია როგორც რაბინული ებრაული ან მიშნის ებრაული. ძვ. წ. III - ახ. წ. II საუკუნეების ხანისაა იუდას უდაბნოში (ყუმრანისა და მურაბათის ხეობები) აღმოჩენილი გრაგნილები, ოსტრაკა, ასევე ნახალ-ხევერში ნაპოვნი კორესპონდენცია. ბიბლიის შემდგომი ებრაული ლიტერატურის ენა საშუალო ებრაულადაა ცნობილი. ამის შემდეგ იწყება თანამედროვე ებრაულის ხანა (ზოგჯერ მას უსწოროდ „ძველებრაულს“, „ივრითს“ უწოდებენ, რაც ებრაულად „ებრაულ ენას“ ნიშნავს). თანამედროვე ებრაული ენა გაცოცხლებული ბიბლიის ენაა, რომელზედაც XIX საუკუნის ბოლოდან სისტემატურად იქმნება ლიტერატურა (მხატვრული, სასწავლო, პერიოდიკა), ხოლო ისრაელის სახელმწიფოს შექმნის შემდეგ (1948) ამ სახელმწიფოს ოფიციალური ენაა. ებრაული დამწერლობა იდიში იდისტიკა იუდაიზმი იუდაისტიკა ებრაული ენის აკადემია წერეთელი, კონსტანტინე: ბიბლიის ებრაული – Biblical hebrew: გრამატიკა, ქრესტომათია, ლექსიკონი : სახელმძღვანელო / [რედ.: მ. გოცირიძე] - თბილისი  : თბილისის უნ-ტის გამ-ბა, 2001 - ეძღვნება საქართველოში ებრაელთა დამკვიდრების 2600 წლისთავს . ISBN 99928-58-37-0 მალერი, ისრაელ: ალეფბეთი: ებრაული ანბანი სხვადასხვა ასაკის ბავშვებისათვის [მთარგმნ. გურამ ბათიაშვილი, მხატვ. მ. ჟერებჩევსკი] - თბილისი 2004 ებრაული ანთოლოგია / პროექტის ავტ. სოსო ჯინჯიხაშვილი ; [შემდგ. ირმა აბაშიძე ; რედ. მამუკა ბუცხრიკიძე] - თბილისი 2008. შპს ჟურნ. "თბილისელები" წერეთელი კ., ქართული საბჭოთა ენციკლოპედია, ტ. 3, თბ., 1978. — გვ. 668-669.
ხეპილპილა

ხეპილპილა, წკეპლა ცხარე (ლათ. Vitex agnus-castus) — ფოთოლმცვივანი ბუჩქი ან ტანდაბალი ხე, ცოცხანასებრთა ოჯახისა. საგველად შეკრებილი, სურნელოვანი, წვრილი ცისფერი ყვავილები აქვს. გავრცელებულია სამხრეთ ევროპაში, აზიაში, ყირიმსა და დასავლეთ ამიერკავკასიაში. სინათლისა და სითბოს მოყვარულია; გვიანი და ხანგრძლივი ყვავილობა ახასიეთებს. მის მოქნილ ტოტებს კალატების მოსაწნავად იყენებენ. ხალხში ზოგჯერ აბრამის ხესაც უწოდებენ. დეკორაციული მცენარეა. წკეპლა ცხარე საქართველოში ველურად გავრცელებულია შავი ზღვის სანაპიროებზე. მას თავისებური სიცხარე და სურნელება აქვს, მას სანელებლადაც იყენებენ. კეცხოველი ნ. კულტურულ მცენარეთა ზონები საქართველოში, თბ., 1957, გვ., 327 ნ. ბაშინჯაყელი, ქართული საბჭოთა ენციკლოპედია, ტ. 11, თბ., 1987. — გვ. 470.
გიორგი გოროზია

გიორგი გოროზია (დ. 26 მარტი, 1995, სამარა, რუსეთი) — ქართველი ფეხბურთელი, ნორცეგიული „სტაბეკისა“ და საქართველოს 19 წლამდე ფეხბურთელთა ნაკრების ნახევარმცველი. საქართველოს 17 წლამდე ფეხბურთელთა ნაკრები საქართველოს 19 წლამდე ფეხბურთელთა ნაკრები პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი Uefa.com-ზე (ინგლისური) ↑ ნორვეგიულ "სტაბეკში" გიორგი გოროზიაზე დიდ იმედებს ამყარებენ[მკვდარი ბმული],საინფორმაციო სააგენტო „http://sportall.ge/“[მკვდარი ბმული], 12 აგვისტო, 2014.
ლაშა დვალი

ლაშა დვალი (დ. 14 მაისი, 1995, თბილისი) — ქართველი ფეხბურთელი, კვიპროსის საფეხბურთო ჩემპიონატის მონაწილე „აპოელისა“ და საქართველოს ეროვნული ნაკრების ცენტრალური მცველი. 2024 წლის ევროპის ჩემპიონატის მონაწილე საქართველოს ეროვნული ნაკრების შემადგენლობაში. ლაშა დვალი 1995 წლის 14 მაისს, თბილისში დაიბადა. 6 წლის ასაკში „საბურთალოს“ საფეხბურთო სკოლაში შეიყვანეს. მისი პირველი მწვრთნელი მამუკა ღვიტიძე იყო. 13 წლის ასაკში გადავიდა მწვრთნელ გუბაზ დოლიძესთან იბერია 2010-ში, რომელიც იმ პერიოდში რუსთავის „მეტალურგის“ დუბლების სახელით გამოდიოდა. აქ მან სამნახევარი წელი დაჰყო. 2013 წლის სექტემბრიდან დვალი ინგლისური „რედინგის“ ფეხბურთელი იყო და რიგის „სკონტოში“ განათხოვრების წესით თამაშობდა. დვალმა გაერთიანებულ სამეფოში სამუშაო ვიზა ვერ მიიღო და ახალ გუნდს ეძებდა. 2015 წლის 2 თებერვლიდან ის „ქასიმფაშას“ მთავარი მწვრთნელის, შოთა არველაძის ინიციატივით თურქულ კლუბში 4 თვით იჯარის წესით ჩაირიცხა. 2015 წლის 31 აგვისტოს ერთწლიანი კონტრაქტი გააფორმა გერმანიის მეორე ბუნდესლიგაში მოასპარეზე „დუისბურგთან“. იცავდა საქართველოს 17, 19 და 21-წლამდე ფეხბურთელთა ნაკრების ღირსებას. საქართველოს ეროვნულ ნაკრებში დვალი პირველად 2014 წლის ოქტომბერში გამოიძახა თემურ ქეცბაიამ, შოტლანდიასთან და გიბრალტართან გასვლითი მატჩების წინ. მან დიდი ბრიტანეთის ვიზა დროულად ვერ აიღო და გლაზგოური დაპირისპირება გამოტოვა, გიბრალტართან კი მწვრთნელმა არ ათამაშა. მისი სანაკრებო დებიუტი 2015 წლის 29 მარტს შედგა გერმანიის ნაკრებთან შეხვედრაში. ნაკრების მწვრთნელმა კახა ცხადაძემ მე-4 წუთზე ტრავმირებული ალექსანდრე ამისულაშვილის ნაცვლად შეიყვანა მინდორზე.. განახლდა: 14 ოქტომბერი, 2024 სკონტო რიგა ლატვიის ვიცე-ჩემპიონი: 2014, 2013 ლატვიის თასის ფინალისტი: 2013–14 ლატვიის სუპერთასის ფინალისტი: 2013 ფერენცვაროში უნგრეთის ჩემპიონი: 2018–19, 2019–20, 2020–21, 2021–22 უნგრეთის თასის მფლობელი: 2021–22 აპოელი კვიპროსის ჩემპიონი: 2023–24 კვიპროსის ვიცე-ჩემპიონი: 2022–23 კვიპროსის სუპერთასის მფლობელი: 2024–25 ღირსების ორდენი: 2024 ვიკისაწყობში არის გვერდი თემაზე: ლაშა დვალი საქართველოს ეროვნული ნაკრების ოფიციალურ საიტზე ↑ ლაშა დვალი: ჩვენი თაობა წინას შეცდომებზე გაიზარდა ↑ ლაშა დვალი ქასიმფაშაში ითამაშებს ↑ Zebras verpflichten ablösefrei Abwehrspieler Lasha Dvali ↑ ლაშა დვალმა „დუისბურგთან“ კონტრაქტი გააფორმა ↑ ხუთჯერ უკეთეს პირობებს მთავაზობდნენ, მაგრამ „დუისბურგი“ ვარჩიე ↑ საქართველოს ნაკრებს დაუშვილი გამოაკლდა და დვალი დაემატა ↑ საქართველო 0–2 გერმანია — როგორც 20 წლის წინ ↑ დვალი და ქვილითაია კვიპროსის ჩემპიონები გახდნენ ↑ საფეხბურთო ტაიმაუტი. ლაშა დვალი // 1tv.ge ↑ ფეხბურთის ეროვნული ნაკრები და ფედერაციის წარმომადგენლები ღირსების ორდენებით დაჯილდოვდნენ
ალონსო-დე-იბანიესის პროვინცია

ალონსო-დე-იბანიესის პროვინცია (ესპ. Provincia de Alonso de Ibáñez) — პროვინცია ბოლივიაში, პოტოსის დეპარტამენტის ჩრდილოეთ ნაწილში. დედაქალაქია საკაკა. ალონსო-დე-იბანიესი ერთ-ერთია პოტოსის დეპარტამენტის თექვსმეტი პროვინციიდან. ჩრდილოეთით ესაზღვრება კოჩაბამბის დეპარტამენტი, სამხრეთ-დასავლეთით — ორუროს დეპარტამენტი. ჩრდილოეთიდან სამხრეთისკენ გადაჭიმულია 60 კმ-ზე, აღმოსავლეთიდან დასავლეთისკენ 75 კმ-ზე, ხოლო მთლიანი ფართობი 1 378 კმ²-ს შეადგენს. 1992 წლის აღწერისას, მოსახლეობა 23 512 ადამიანს შეადგენდა, 2001 წელს კი 27 755-ს, ანუ ადგილი ჰქონდა 18 %-იან ზრდას. 49 % ლაპარაკობს ესპანურად, 62 % აიმარაზე და 88 % კეჩუაზე. მოსახლეობის 96 %-ს არ აქვს ელექტროენერგია (1992). 78.5 % დასაქმებულია სასოფლო-სამეურნეო სფეროში, 0.3 % მაღაროებში, 8.7 % მრეწველობაში, 12.5 % მომსახურების სფეროში (2001). მორწმუნეთა 95.5 % კათოლიკეა, 3.5 % პროტესტანტი (1992). მოსახლეობის ძირითადი ნაწილი კეჩუასა და აიმარას შთამომავლები არიან. პროვინცია შედგება ორი მუნიციპალიტეტისაგან, რომლებიც თავის მხრივ კანტონებად იყოფა. ბოლივიის პროვინციები National Institute of Statistics of Bolivia
ლეპტოპი

ლეპტოპი (იგივე ნოუთბუქი) — პორტატული პერსონალური კომპიუტერი, რომლის კორპუსში არის ჩვეულებრივი პერსონალური კომპიუტერის კომპონენტები გაერთიანებული (უფროსწორეთ მას არ სჭირდება ცალკე მოწყობილობები როგორიცაა კლავიატურა, მონიტორი და სხვა). ის არის მსუბუქი და მოსახერხებელი, ნოუთბუქებს აქვთ ბატარეა რომლებიც დენის წყაროს გარეშე ძლებენ 1 საათიდან 15 საათამდე (გააჩნია ბატარეის სიმძლავრეს). პირველი ნოუთბუქი 1979 წელს შეიქმნა NASA-ს შეკვეთით. არსებობს ლეპტოპის განსხვავებული ტიპები, ესენია: ულტრაპორტატული (არის მაქსიმალურად მობილური, იდეალურია გზაში მოხმარებისას), ნეტბუქები (შემცირებული ლეპტოპი, უფრო პორტატული), ბიუჯეტური ნოუთბუქი (მაქსიმალურად იაფფასიანი ნოუთბუქი, თუმცა შეზღუდულ-შესაძლებლობიანი და სუსტი), საშუალო კლასის ნოუთბუქი (უბრალო ლეპტოპის ტიპი), ბიზნეს ნოუთბუქი (იგივე რაც საშუალო კლასის ლეპტოპი, თუმცა უფრო ადაპტირებული საქმიანი ხალხისთვის) მულტიმედიური ნოუთბუქი (საშუალო დონის ვიდეოადაპტერიანი და პროცესორიანი ლეპტოპები, გამოიყენება მრავალი მიზნისათვის), გეიმერული, სათამაშო ნოუთბუქი (ლეპტოპები, რომლებსაც აქვთ განსაკუთრებით განვითარებული ვიდეოადაპტერი, რაც ქმნის მაქსიმალურ კომფორტს ყველაზე ძლიერ წარმად კომპიუტერული თამაშებშიც კი), დაცული ნოუთბუქი (ლეპტოპები, რომლებიც გამოიყენება ექსტრემალურ მდგომარეობებში, მას აქვს გამძლეობა ვიბრაციის, დარტყმების და სხვა დაზიანებების მიმართ, ასევე მას გამოიყენებენ ჯარში.) და სხვა.
Microsoft Word

MicrosoftWord — ტექსტური რედაქტორი, რომელსაც აწარმოებს კორპორაცია Microsoft. იგი პირველად გამოვიდა 1983 წელს, Xenix-ის სისტემებისათვის, სახელწოდებით „Multi-Tool Word“. Microsoft Office Word შედის Microsoft Office-ის პაკეტში. მისი დახმარებით შესაძლებელია სხვადასხვა სირთულის ტექსტების დოკუმენტის შექმნა, ცხრილების და სხვადასხვა გრაფიკული ობიექტების ჩათვლით. Microsoft Word უზრუნველყოფს ტექსტური ფაილის მარტივ და მოხერხებულ დაფორმატებას კარგად მოფიქრებული ინსტრუმენტებისა და გასაგები ინტერფეისის მეშვეობით. ფუნქციების ფართო სპექტრის წყალობით ტექსტური პროცესორი Microsoft Word გვაგონებს მაგიდის საგამომცემლო სისტემას. პროგრამის ფუნქციურ შესაძლებლობათა შორის უნდა აღინიშნოს: მთელი რიგი სხვადასხვა ზომის შრიფტებისა და მოხაზულობის სიმბოლოების არსებობა; ტექსტის გამოყოფის საშუალებების არსებობა; აბზაცების პარამეტრების, ხაზთა შორის ინტერვალების დაყენების საშუალება; მართლწერის, სინონიმების შერჩევის ავტომატური შემოწმების საშუალება; გვერდების ავტომატური დანომვრა და სიტყვების ახალ ხაზზე გადატანა; ცხრილებისა და ჰიპერტექსტის შექმნის საშუალება ბმულებით და ბევრი სხვა. აღნიშნული პროგრამის ფუნქციონალი ძალზედ მრავალფეროვანია, რის წყალობითაც ტექსტს ექნება წასაკითხად და აღსაქმელად მოხერხებული სახე. გარდა ამისა, ავტოფორმატირების, სტილების გამოყენება, ასევე წინასწარ შერჩეული შაბლონები იძლევიან Microsoft Word–თან მუშაობის გაცილებით მარტივი და მოხერხებული მუშაობის შესაძლებლობას. უკანასკნელი ვერსიების ძირითად ფორმატს წარმოადგენს Microsoft Office Open XML (გაფართოება .docx), რომელიც წარმოადგენს ZIP-არქივს და შეიცავს ტექსტს XML მონიშვნით, და ასევე მთელ აუცილებელ გრაფიკას. ყველაზე გავრცელებულად ჯერ კიდევ რჩება Microsoft Word 97—2010-ის ფაილების ბინარული ფორმატი გაფართოებით .doc. ზ. ბაიაშვილი, „საოფისე კომპიუტერული პროგრამები“, თბ., 2011 ოფიციალური საიტი Office 2010 - პროდუქტის შესახებ ↑ Update history for Microsoft Office 2019. ციტირების თარიღი: April 13, 2021 ↑ C++ in MS Office. cppcon (July 17, 2014). ციტირების თარიღი: June 25, 2019 ↑ System requirements for Office. Office.com. Microsoft. ციტირების თარიღი: March 30, 2019
ანტონიო-კიხაროს პროვინცია

ანტონიო-კიხაროს პროვინცია (ესპ. Provincia de Antonio Quijarro) — პროვინცია ბოლივიაში, პოტოსის დეპარტამენტის ცენტრალურ ნაწილში, სალარ-დე-უიუნის ტბასთან. დედაქალაქია უიუნი. ანტონიო-კიხარო ერთ-ერთია პოტოსის დეპარტამენტის თექვსმეტი პროვინციიდან. ჩრდილოეთით ესაზღვრება ორუროს დეპარტამენტი. ჩრდილოეთიდან სამხრეთისკენ გადაჭიმულია 225 კმ-ზე, აღმოსავლეთიდან დასავლეთისკენ 180 კმ-ზე, ხოლო მთლიანი ფართობი 17 449 კმ²-ს შეადგენს. 1992 წლის აღწერისას, მოსახლეობა 37 384 ადამიანს შეადგენდა, 2001 წელს კი 37 428-ს, ანუ ადგილი ჰქონდა 0.1 %-იან ზრდას. 87 % ლაპარაკობს ესპანურად, 74 % კეჩუაზე. მოსახლეობის 53 %-ს არ აქვს ელექტროენერგია (1992). 50 % დასაქმებულია სასოფლო-სამეურნეო სფეროში, 8 % მაღაროებში, 5 % მრეწველობაში, 37 % მომსახურების სფეროში (2001). მორწმუნეთა 86 % კათოლიკეა, 11 % პროტესტანტი. მოსახლეობის ძირითადი ნაწილი კეჩუასა და აიმარას შთამომავლები არიან. პროვინცია შედგება სამი მუნიციპალიტეტისაგან, რომლებიც თავის მხრივ კანტონებად იყოფა. ბოლივიის პროვინციები Population data (Spanish) დაარქივებული 2007-02-22 საიტზე Wayback Machine. 20°10′ ს. გ. 66°30′ დ. გ.﻿ / ﻿20.167° ს. გ. 66.500° დ. გ.﻿ / -20.167; -66.500
ბერნარდინო-ბილბაოს პროვინცია

ბერნარდინო-ბილბაოს პროვინცია (ესპ. Provincia de Bernardino Bilbao) — პროვინცია ბოლივიაში, პოტოსის დეპარტამენტის ჩრდილოეთ ნაწილში. სახელი ეწოდა ბოლივიელი გენერლისა და პოლიტიკოსის, ბერნარდინო ბილბაო რიოხას პატივსაცემად. დედაქალაქია არამპამპა. ალონსო-დე-იბანიესი ერთ-ერთია პოტოსის დეპარტამენტის თექვსმეტი პროვინციიდან. ჩრდილოეთით ესაზღვრება კოჩაბამბის დეპარტამენტი. ჩრდილოეთიდან სამხრეთისკენ გადაჭიმულია 60 კმ-ზე, აღმოსავლეთიდან დასავლეთისკენ 55 კმ-ზე, ხოლო მთლიანი ფართობი 786 კმ²-ს შეადგენს. 1992 წლის აღწერისას, მოსახლეობა 10 045 ადამიანს შეადგენდა, 2001 წელს კი 10 623-ს, ანუ ადგილი ჰქონდა 5,8 %-იან ზრდას. 40 % ლაპარაკობს ესპანურად, 99 % კეჩუაზე. მოსახლეობის 99 %-ს არ აქვს ელექტროენერგია (1992). 62 % დასაქმებულია სასოფლო-სამეურნეო სფეროში, 0.5 % მაღაროებში, 17.5 % მრეწველობაში, 20 % მომსახურების სფეროში (2001). მორწმუნეთა 92 % კათოლიკეა, 5 % პროტესტანტი. პროვინცია შედგება ორი მუნიციპალიტეტისაგან, რომლებიც თავის მხრივ კანტონებად იყოფა. ბოლივიის პროვინციები General map of province დაარქივებული 2007-09-27 საიტზე Wayback Machine. Detailed map of province towns and rivers დაარქივებული 2007-09-27 საიტზე Wayback Machine. Population data (Spanish) დაარქივებული 2009-10-27 საიტზე Wayback Machine. 18°00′ ს. გ. 66°04′ დ. გ.﻿ / ﻿18.000° ს. გ. 66.067° დ. გ.﻿ / -18.000; -66.067
ჩარკასის პროვინცია

ჩარკასის პროვინცია (ესპ. Provincia de Charcas) — პროვინცია ბოლივიაში, პოტოსის დეპარტამენტის ჩრდილოეთ ნაწილში. დედაქალაქია სან-პედრო-დე-ბუენა-ვისტა. ჩარკასი ერთ-ერთია პოტოსის დეპარტამენტის თექვსმეტი პროვინციიდან. ჩრდილოეთიდან სამხრეთისკენ გადაჭიმულია 100 კმ-ზე, აღმოსავლეთიდან დასავლეთისკენ 125 კმ-ზე, ხოლო მთლიანი ფართობი 3 382 კმ²-ს შეადგენს. 1992 წლის აღწერისას, მოსახლეობა 31 233 ადამიანს შეადგენდა, 2001 წელს კი 38 174-ს, ანუ ადგილი ჰქონდა 22,3%-იან ზრდას. 34 % ლაპარაკობს ესპანურად, 98% კეჩუაზე. მოსახლეობის 99.8 %-ს არ აქვს ელექტროენერგია. 72 % დასაქმებულია სასოფლო-სამეურნეო სფეროში, 0.5 % მაღაროებში, 12.2 % მრეწველობაში, 15.3 % მომსახურების სფეროში (2001). მორწმუნეთა 93% კათოლიკეა, 6% პროტესტანტი. მოსახლეობის ძირითადი ნაწილი კეჩუასა და აიმარას შთამომავლები არიან. პროვინცია შედგება ორი მუნიციპალიტეტისაგან, რომლებიც თავის მხრივ კანტონებად იყოფა. ტოროტოროს ეროვნული პარკი ბოლივიის პროვინციები ბოლივიის სტატისტიკის ეროვნული სამსახური 18°16′ ს. გ. 65°50′ დ. გ.﻿ / ﻿18.267° ს. გ. 65.833° დ. გ.﻿ / -18.267; -65.833
ჩაიანტის პროვინცია

ჩაიანტის პროვინცია (ესპ. Provincia de Chayanta) — პროვინცია ბოლივიაში, პოტოსის დეპარტამენტის ჩრდილოეთ ნაწილში. დედაქალაქია კოლკეჩაკა. ჩაიანტა ერთ-ერთია პოტოსის დეპარტამენტის თექვსმეტი პროვინციიდან. დასავლეთით ესაზღვრება ორუროს დეპარტამენტი, აღმოსავლეთით — ჩუკისაკის დეპარტამენტი. ჩრდილოეთიდან სამხრეთისკენ გადაჭიმულია 100 კმ-ზე, აღმოსავლეთიდან დასავლეთისკენ 125 კმ-ზე, ხოლო მთლიანი ფართობი 4 969 კმ²-ს შეადგენს. 1992 წლის აღწერისას, მოსახლეობა 73 128 ადამიანს შეადგენდა, 2001 წელს კი 90 205-ს, ანუ ადგილი ჰქონდა 23,4%-იან ზრდას. 33% ლაპარაკობს ესპანურად, 79% კეჩუაზე. მოსახლეობის 97 %-ს არ აქვს ელექტროენერგია. 74% დასაქმებულია სასოფლო-სამეურნეო სფეროში, 1% მაღაროებში, 13% მრეწველობაში, 12% მომსახურების სფეროში (2001). მორწმუნეთა 93% კათოლიკეა, 5% პროტესტანტი. მოსახლეობის ძირითადი ნაწილი კეჩუასა და აიმარას შთამომავლები არიან. პროვინცია შედგება ოთხი მუნიციპალიტეტისაგან, რომლებიც თავის მხრივ კანტონებად იყოფა. XVIII საუკუნის ბოლოს, პროვინციაში მიმდინარეობდა აიმარაზე მოლაპარაკე მოსახლეობის აჯანყება ტომას კატარის ხელმძღვანელობით, რაც კიდევ უფრო გამწვავდა 1781 წელს მისი მკვლელობის შემდეგ. 1927 წელს ასევე განხორციელდა გლეხთა ამბოხი. ბოლივიის პროვინციები Population data (Spanish) დაარქივებული 2009-10-27 საიტზე Wayback Machine. 18°44′ ს. გ. 65°51′ დ. გ.﻿ / ﻿18.733° ს. გ. 65.850° დ. გ.﻿ / -18.733; -65.850 Sergio Serulnikov, Subverting Colonial Authority: Challenges to Spanish Rule in Eighteenth-Century Southern Andes (Durham: Duke University Press, 2003) Sergio Serulnikov, Tomás Catari y la producción de justicia (Buenos Aires: CEDES, 1988) Erick D. Langer, "Andean Rituals of Revolt: The Chayanta Rebellion of 1927," Ethnohistory 37(1990): 227–53 Tristan Platt, Estado boliviano y ayllu andino: tierra y tributo en el norte de Potosi (Lima: Instituto de Estudios Peruanos, 1982)
ისრაელის დროშა

ისრაელის დროშა თავდაპირველად შეიმუშავეს სიონისტური მოძრაობისთვის 1891 წელს. ვიზუალურად წააგავს ტალითს – ებრაულ სამლოცველო მოსასხამს. ცენტრში მოთავსებულია მაგენ დავიდი - ექვსკუთხედი, აგრეთვე ცნობილი როგორც დავითის ვარსკვლავი და დავითის ფარი. აღნიშნული დროშა 1897 წელს სიონისტური მოძრაობის პირველ კონგრესზე ოფიციალურად მიღებულ იქნა მოძრაობის სიმბოლოდ. 1948 წლის 28 ოქტომბერს ისრაელის დამოუკიდებლობის 5 თვისთავზე დროშას სახელმწიფო სტატუსი მიენიჭა.
კორნელიო-საავედრას პროვინცია

კორნელიო-საავედრას პროვინცია (ესპ. Provincia de Cornelio Saavedra) — პროვინცია ბოლივიაში, პოტოსის დეპარტამენტის ჩრდილო-აღმოსავლეთ ნაწილში. დედაქალაქია ბეტანსოსი. სახელი ეწოდა არგენტინის პირველი ხუნტის პრეზიდენტის — კორნელიო საავედრას პატივსაცემად, რომელიც ბეტანსოსის მუნიციპალიტეტში, ოტუიოში დაიბადა. კორნელიო-საავედრა ერთ-ერთია პოტოსის დეპარტამენტის თექვსმეტი პროვინციიდან. ჩრდილო-აღმოსავლეთით ესაზღვრება ჩუკისაკის დეპარტამენტი. ჩრდილოეთიდან სამხრეთისკენ გადაჭიმულია 105 კმ-ზე, აღმოსავლეთიდან დასავლეთისკენ 95 კმ-ზე, ხოლო მთლიანი ფართობი 1 378 კმ²-ს შეადგენს. 1992 წლის აღწერისას, მოსახლეობა 52 659 ადამიანს შეადგენდა, 2001 წელს კი 58 706-ს, ანუ ადგილი ჰქონდა 11.5 %-იან ზრდას. 47 % ლაპარაკობს ესპანურად, 78 % კეჩუაზე. მოსახლეობის 80 %-ს არ აქვს ელექტროენერგია. 69 % დასაქმებულია სასოფლო-სამეურნეო სფეროში, 1 % მაღაროებში, 10 % მრეწველობაში, 20 % მომსახურების სფეროში (2001). მორწმუნეთა 89 % კათოლიკეა, 8 % პროტესტანტი (1992). მოსახლეობის ძირითადი ნაწილი ადგილობრივი კეჩუას ხალხის შთამომავლები არიან. პროვინცია შედგება სამი მუნიციპალიტეტისაგან, რომლებიც თავის მხრივ კანტონებად იყოფა. ბოლივიის პროვინციები National Institute of Statistics of Bolivia 19°21′ ს. გ. 65°13′ დ. გ.﻿ / ﻿19.350° ს. გ. 65.217° დ. გ.﻿ / -19.350; -65.217
იმან შამპერტი

იმან აშანთი შამპერტი (ინგლ. Iman Asante Shumpert; დ. 26 ივნისი, 1990) — ამერიკელი პროფესიონალური კალათბურთის მოთამაშე, რომელიც თამაშობს ნიუ-იორკ ნიქსში NBA-ს ლიგაში. ის იქნა არჩეული 2011 წლის ნბა დრაფტზე ნიუ-იორკ ნიქსის მიერ, რომელიც მთლიან არჩევანზე მე-17 გმაოდგა. იმანი იყო შტატის პირველ გუნდში როგორც Oak Park-ის მოთამაშე, რომელიც River Forest High School ეკუთვნის. ასევე შამპერტი ამერიკის 30 საუკეთესო ახალგაზრდაში შედიოდა. მან შეძლო და დაეხმარა ოაკ პარკს რომ კონფერენციის 3 ტიტული მოეპოვებინა, პირადად კი დასახელებული იქნა კონფერენციის MVP. 2007 წლის 18 ოქტომბერს, მან დაადასტურა, რომ ის ითამაშებდა Georgia Tech Yellow Jackets-ის გუნდში. 2008-2009 წლის NCAA კაცთა კალათბურთის სეზონის დროს, ის იყო გუნდის მეოთხე ქულის მომტანი მთელი სეზონის მანძილზე, რომელმაც საშუალოდ 10.5 ქულა და ასევე 34.5 პროვენტი ჰქონდა 3 ქულიანი ნასროლიდან. 2009-2010 წლის სეზონში, შამპერტმა მუხლის ტრავმის გამო გამოტოვა 6 თამაში, თუმცა სეზონი ისე დაამთავრა რომ მაინც გუნდის მე-3 ადგილოსანი იყო ქულებით, საშუალოდ 10.0 ქულა. ასევე ACC-ი კი ლიდერობდა მოპარვებით. 2010-2011 წლის სეზონში, შამპერტი უკვე გუნდის ლიდერი გახდა ქულებით (17.3 ქულა), მოხსნით და ასისტენტით, რომლითაც ის გახდა ACC-ის ისტორიაში მე-7, ვინც შეძლო 3 რამეში გუნდის ლიდერობა. მან ACC-ს რეიტინგში კი მე-4 ადგილი დაიკავა ქულით, მე-15 მოხსნებით, მე-10 თამაშიდან ჩაგდებული ბურთით და საჯარიმო ქულების პროცენტული მაჩვენებლით, ასევე პირველი გახდა მოპარვებში (მე-7 მთლიანი ნაციონალურ ლიგაში). ის იქნა დასახელებული All-ACC მეორე გუნდში, ასევე იყო კონფერენციის ყველა-მცველის გუნდში დასახელებული. რითაც საბოლოოდ სკაუტების ყურადღება მიიპყრო მისი დაცვით და ათლეტიზმით, რაც მის 2011 წლის ნბა დრაფტამდე მივიდა. შამპერტმა ასევე შეძლო სკაუტების გაოცება მისი ვერტიკალური ნახტომის დროს სარეკორდო მაჩვეენბელი (92 სმ) აჩვენა. 2011 წლის NBA დრაფტზე შამპერტი არჩეული იქნა საბოლოოდ მე-17, ხოლო ნიუ-იორკ ნიქსის მიერ კი პირველი. მისმა თანაგუნდელმა ჯარედ ჯეფრისმა კი მასზე განაცხადა: "ის კარგად იცავს ბურთს, კარგი მცველია ვიდრე სხვაში ლიგაში მოთამაშეები". იმან შამპერტი იქნა არჩეული 2012 წლის NBA All Star სლემ დანკის შეჯიბრებაში, მაგრამ მან მუხლის ტრავმა მიიღო და გამოტოვა ეს შეჯიბრი. 2012 წლის 28 არპილს, როდესაც ნიქსი პირველ მატჩს მართავდა ჰიტის წინააღმდეგ პლეი-ოფის პირველივე რაუნდში, შამპერტმა მიიღო მუხლის ტრავმა, იგი უმალვე იქნა გაყვანილი მოედნიდან. მოგვიანებით კი გახდა ცნობილი, რომ შამპერტი გამოტოვებდა ყველა დარჩენილ თამაშს, იმდენად სერიოზული აღმოჩნდა მისი ტრავმა. მნიშვნელობები: GP = ჩატარებული მატჩი; GS = თამაში დაიწყო; MPG = თითოეულ მატჩში ჩატარებული წუთი; FG% = თამაშიდან ჩაგდებული პროცენტულად; 3P% = 3 ქულიანი თამაშიდან ჩაგდებული პროცენტულად; FT% = საჯარიმო სროლა პროცენტულად; RPG = მოხსნა თითოეულ მატჩში; APG = ასისტენტი თითოეულ მატჩში; SPG = მოპარვა თითოეულ მატჩში; BPG = ბლოკი თითოეულ მატჩში; PPG = ქულა თითოეულ მატჩში; გამუქებული/მწვანედ შეღებილი = კარიერის ყველაზე მაღალი შედეგი; იმან შამპერტის მამა - ოდის შამპერტი არის სადაზღვეო კომპანიის აგენტო. იმან შამპერტის დედა - ტანია შამპერტი არის ხელოვნების და დიზაინის პროფესორი კოლუმბიის კოლეჯში, რომელიც შტატ ილინოისის ქალაქ ჩიკაგოში მდებარეობს. ნიუ-იორკ ნიქსი ტაისონ ჩენდლერი კარმელო ენტონი Shumpert's CSTV profile დაარქივებული 2012-05-31 საიტზე Wayback Machine. Profile at rivals.yahoo.com
ნატრიუმის ქლორიდი

ნატრიუმის ქლორიდი — არაორგანული ქიმიური ნივთიერება ასევე ცნობილი როგორც მარილი (თუმცა ზღვის მარილი ასევე შეიცავს სხვა მარილებსაც). მისი ქიმიური ფორმულაა NaCl. არის უფერო კრისტალური იონური ნივთიერება ბუნებაში გავრცელებულია ქვამარილის სახით. ქლორისა და ნატრიუმის იონების ფარდობა 1:1-ზეა. 22,99 და 35,45 გ/მოლი მოლური მასებით, 100 გრამი NaCl შეიცავს 39,34 გრამ Na- ს და 60,66 გრამ Cl-ს. სუფრის მარილი ↑ 1.0 1.1 1.2 1.3 Haynes, 4.89 ↑ Sodium chloride. nlm.nih.gov.
ბაჰრეინი 1984 წლის ზაფხულის ოლიმპიურ თამაშებზე

ბაჰრეინმა ზაფხულის ოლიმპიურ თამაშებზე პირველად იასპარეზა 1984 წელს, აშშ-ის ქალაქ ლოს-ანჯელესში. ამ თამაშებზე მათ ვერცერთი მედალი ვერ მოიპოვეს. სპორტული ბმულები დაარქივებული 2013-10-19 საიტზე Wayback Machine. საერთაშორისო ოლიმპიური კომიტეტის შედეგების მონაცემთა ბაზა
ბაჰრეინი 1988 წლის ზაფხულის ოლიმპიურ თამაშებზე

ბაჰრეინმა ზაფხულის ოლიმპიურ თამაშებზე მეორედ იასპარეზა 1988 წელს, სამხრეთ კორეის დედაქალაქ სეულში. ამ თამაშებზე მათ ვერცერთი მედალი ვერ მოიპოვეს. სპორტული ბმულები დაარქივებული 2012-11-05 საიტზე Wayback Machine. საერთაშორისო ოლიმპიური კომიტეტის შედეგების მონაცემთა ბაზა ↑ Flagbearers for Bahrain. OlyMADMen. ციტირების თარიღი: 21 December 2023
ბაჰრეინი 1992 წლის ზაფხულის ოლიმპიურ თამაშებზე

ბაჰრეინმა ზაფხულის ოლიმპიურ თამაშებზე მესამედ იასპარეზა 1992 წელს, ესპანეთის ქალაქ ბარსელონაში. ამ თამაშებზე მათ ვერცერთი მედალი ვერ მოიპოვეს. სპორტული ბმულები დაარქივებული 2016-08-20 საიტზე Wayback Machine. საერთაშორისო ოლიმპიური კომიტეტის შედეგების მონაცემთა ბაზა
ბაჰრეინი 1996 წლის ზაფხულის ოლიმპიურ თამაშებზე

ბაჰრეინმა ზაფხულის ოლიმპიურ თამაშებზე მეოთხედ იასპარეზა 1996 წელს, აშშ-ის ქალაქ ატლანტაში. ამ თამაშებზე მათ ვერცერთი მედალი ვერ მოიპოვეს. სპორტული ბმულები დაარქივებული 2012-11-21 საიტზე Wayback Machine. საერთაშორისო ოლიმპიური კომიტეტის შედეგების მონაცემთა ბაზა
ბაჰრეინი 2000 წლის ზაფხულის ოლიმპიურ თამაშებზე

ბაჰრეინმა ზაფხულის ოლიმპიურ თამაშებზე მეხუთედ იასპარეზა 2000 წელს, ავსტრალიის ქალაქ სიდნეიში. ამ თამაშებზე მათ ვერცერთი მედალი ვერ მოიპოვეს. სპორტული ბმულები დაარქივებული 2012-11-21 საიტზე Wayback Machine. საერთაშორისო ოლიმპიური კომიტეტის შედეგების მონაცემთა ბაზა